cyanic-selkie/wikianc huggingface dataset:
Spandauer Vorstadt
Historie
Fra 1822 ble området vest for Friedrichstrasse som til da hovedsakelig hadde vært et hagebruksområde, utbygget. I 1828 ble området fradelt Spandauer Vorstadt som egen bydel, kalt Friedrich Wilhelm Stadt (som ikke må forveksles med Friedrichstadt noe lengre øst). Befolkningstallet i Spandauer Vorstadt (som på 1700- og 1800-tallet ofte ble kalt Spandauer Viertel) nådde et toppår i 1890 med 78 953 innbyggere. I årene før første verdenskrig ble en stor del av det gamle Scheunenviertel revet og nye bygninger oppført på stedet.
Fakkel-bøkene
Bibliografi
Om Fakkel-bøkene:
Spandauer Vorstadt
Historie
Ved dannelsen av Stor-Berlin i 1920 ble Spandauer Vorstadt del av Mitte. Den andre verdenskrigen medførte etter forholdene lite skade på dette området, men noen historiske bygninger som Schloss Monbijou, ble skadet og deretter revet. Området forfalt imidlertid i årene som fulgte og først i 1980-årene ble Sophienstrasse rekonstruert.
Samtiden
Området Spandauer Vorstadt har i dag status som kulturminne og regnes som den største og best bevarte historiske bydel i Berlin. Etter Tysklands gjenforening i 1990 er en vesentlig del av bygningene renovert og Spandauer Vorstadt har utviklet seg til et attraktivt bolig-, innkjøps- og underholdningskvarter, med en tydelig tendens til gentrifisering.
Fylkesvei 928 (andre betydninger)
I Norge finnes fylkesvei 928 i de følgende fylkene:
Antwon Taylor
Antwon Taylor er en figur i den amerikanske TV-serien One Tree Hill. Figuren blir spilt av skuespilleren Antwon Tanner. Han var regelmessig med i denne serien fra første sesong til fjerde sesong og på nytt igjen fra syvende sesong hvor han dukket opp i episode 18. Han har dukket opp i cirka 100 episoder siden sin første opptreden. Antwon Charles Taylor er en av hovedpersonen Lucas Scott sine beste venner fra River Court, og senere blir han gode venner med Nathan også.
Carlos Alonso Vargas
Carlos Alonso Vargas Tenorio (født 14. februar 1999) er en meksikansk fotballspiller som spiller for den meksikanske klubben Club América.
Fylkesvei 931 (andre betydninger)
I Norge finnes fylkesvei 931 i de følgende fylkene:
Fylkesvei 934 (andre betydninger)
I Norge finnes fylkesvei 934 i de følgende fylkene:
Daniel Tommisen
Daniel Tommisen (født før 1582, død 1603) var en snekker og stenhugger som virket i Danmark på 15-1600-tallet.
Han arbeidet som snekkersvenn under en Mogens på Malmøhus i 1582. I 1596 ble han beordret til København og i 1600 reiste han til samme by for å arbeide på Tøjhuset.
Neukirchen (Erzgebirge)
Neukirchen er en kommune i Erzgebirgskreis, sørvest for Chemnitz i Direktionsbezirk Chemnitz i den sørlige delen av Fristaten Sachsen. Kommunen hadde 6 982 innbyggere den 31. desember 2010.
Poul Nyrup Rasmussens tredje regjering
Poul Nyrup Rasmussens tredje regjering var Danmarks regjering fra 30. desember 1996 til 23. mars 1998. Den utgikk fra Socialdemokraterne og Radikale Venstre. Den 20. oktober 1997 ble Sundhetsministeriet utskilt fra Indenrigsministeriet som et selvstendig ministerium.
Microcoelonella takliensis
Microcoelonella takliensis er utdødd art innenfor slekten Microcoelonella av krepsdyr fra perm-perioden. Slekten er inntil videre direkte plassert i ordenen Palaeocopida innen muslingkreps. Denne ordenen består av bare to nålevende arter og et antall utdødde arter, funnet i Thailand. Hele gruppen lar seg vanskelig klassifisere fylogenetisk og taksonomisk. Det er mulig at ordenen bør plasseres som en av tre ordener i underklassen Podocopa, men det er også mulig at den bør plasseres direkte under muslingkrepsene som en helt selvstendig undergruppe.
Slekten i taksonomisk sammenheng
Nedenfor gis en oversikt over viktige slekter og arter, med angivelse av utdødde grupper (†), som alle er funnet i Tak Fa-formasjonen i Thailand og stammer fra perm.
Josef Masopust
Josef Masopust (født 9. februar 1931 i Most i daværende Tsjekkoslovakia, død 29. juni 2015 i Praha) var en tsjekkoslovakisk fotballspiller og trener. Han er mest kjent for sin tid som spiller for Dukla Praha og på landslaget til. Han spilte 63 landskamper og scoret ti mål.
Masopust var en av verdens 125 beste nålevende spillere valgt av Pelé. I 1962 ble han kåret til Årets spiller i Europa.
Han startet i den lokale klubben FK SIAD Most, og han gikk som 19-åring til FK Teplice i den tsjekkoslovakiske toppdivisjonen. I 1952 ble han oppdaget av Dukla Praha hvor han var med på å vinne åtte seriemesterskap. Masopust ledet Tsjekkoslovakia fram til finalen i VM i fotball 1962 mot hvor de tapte, men Masopust ga Tsjekkoslovakia en 1–0-ledelse.
Ihor Bjelanov
Ihor Ivanovytsj Bjelanov (ukrainsk: Ігор Іванович Бєланов; russisk: Игорь Иванович Беланов – Igor Ivanovitsj Belanov; født 25. september 1960 i Odessa i Ukraina, daværende Sovjetunionen), er en sovjetisk og ukrainsk tidligere fotballspiller, mest kjent for sin tid hos Dynamo Kyiv og Borussia Mönchengladbach. Han ble kåret til Årets spiller i Europa i 1986.
Bjelanov spilte for SKA Odessa (197980), FK Tsjornomorets Odesa (1981–1984) og Dynamo Kyiv (1985–1989), hvor han var med på å vinne Cupvinnercupen i 1986. I 1989 fikk Belanov klarsignal til å spille i utlandet, og flyttet til Vest-Tyskland der han fikk kontrakt med Borussia Mönchengladbach. Han debuterte i Bundesliga den 4. november 1989.
Etter bare 24 kamper og fire mål for klubben, flyttet han til 2. Bundesliga-laget Eintracht Braunschweig der han debuterte den 27. april 1991 og han scoret 13 mål på 38 kamper. I 1995 flyttet han tilbake til Ukraina og til hans tidligere klubb FC Chernomorets Odessa hvor han spilte sesongen 1995–1996, og avsluttet karrieren hos Metalurh Mariupol i 1996/1997-sesongen.
Fylkesvei 920 (andre betydninger)
I Norge finnes fylkesvei 920 i de følgende fylkene:
Top R&B/Hip-Hop Albums
Top R&B/Hip-Hop Albums, tidligere Top R&B/Black Albums, er en liste publisert av Billboard som rangerer R&B- og hiphop-album. Listen er basert på data fra Nielsen SoundScan. Listen debuterte i 1965 som Hot R&B LP. I 1999 ble listen kalt Top R&B Albums og før det ble det kalt Top Black Albums. Fra 1969 til 1978 ble det identifisert som soul-toppliste.
Duwayne Kerr
Duwayne Oriel Kerr (født 16. januar 1987 på Jamaica) er en jamaicansk fotballspiller som spiller for Sarpsborg 08. Kerr kom til Sarpsborg 08 fra Strømmen før sesongen 2013 og har signert kontrakt ut sesongen 2014.
Kongehøns
Kongehøns (Tetraogallus) er en slekt av hønsefugler i fasanfamilien. Den består av fem terrestriske arter, som alle har høy kuldetoleranse og sterke preferanser for et habitat bestående av steinete fjellskråninger i høyfjellene i Asia. To av artene er monotypiske, mens tre er polytypiske.
Alle fem artene er ifølge BirdLife International livskraftige, men to av dem er oppført i CITES Appendix I. Denne klassifiseringen begrenser handel med de mest truede artene i verden, noe som i praksis stort sett er forbudt for de mer enn 1,000 artene i denne kategorien.
Etymologi
Det vitenskapelige navnet på denne gruppen, Tetraogallus, er satt sammen av de to latinske ordene tetrao (som i nomenklaturen definerer storfugler) og gallus (som i nomenklaturen definerer jungelhøns).
I nomenklaturen er vitenskapelige navn med endingen -us maskuline, men de norske navnene på disse artene har alle fått den feminine navneendingen -høne. I det engelske språket kalles disse fuglene snowcocks (snøhaner), og artene som inngå har alle den maskuline navneendingen -cock (hane).
Taksonomi
Hevingen av Qinghai-Tibetplatået og breoscillasjoner utløste diversifiseringen av Tetraogallus. Hevingen skyldes kollisjonen mellom den indiske platen og den eurasiske kontinentalplaten i eocen (for omkring 55–50 millioner år siden). Ifølge Stein, Brown & Mooers (2015) levde forfedrene til Tetraogallus under oligocen, for omkring 29,32 millioner år siden, og diversifiseringen begynner i sen miocen, for omkring 7,31 millioner år siden. Det eksisterer imidlertid ulike teorier om fra hva og hvor kongehønsene oppsto. Både Pamirfjellene, Tien Shan og Kunlunfjellene har blitt foreslått, men fossile data eksiterer bare fra Altajfjellene og Kaukasusfjellene og dateres til midten av eller sent i pleistocen. Disse dataene er imidlertid ikke tilstrekkelige til å utlede opprinnelsen til Tetraogallus, fordi tiden er for kort. Det betyr at forfedrene til Tetraogallus ikke kan verken plasseres eller tidfestes i øyeblikket.
Biologi
Fuglene holder for det meste til på fjellgrunn mellom den permanente snølinjen og tregrensa. Artene er raske til fots og tilbringer det meste av tiden med beiting, noe som alltid skjer mens fuglene går i motbakke. Selv om de er dårlige flygere er fuglene vanskelige å komme innpå, fordi de løper raskt unna eller kaster seg på vingene utfor stup og forsvinner ut av syne. Artene er utbredt i høyfjellene i Asia, fra Kaukasus og det østlige Anatolia østover til Himalaya og Altajfjellene. Habitatet finnes i steinete fjellskråninger og maten består for det meste av frø og stengler fra ulike sorter gress og urter.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).
Fylkesvei 942 (andre betydninger)
I Norge finnes fylkesvei 942 i de følgende fylkene:
Fylkesvei 4118
Fylkesvei 4118 går mellom Vetteland og Maberg i Farsund kommune. Veien er 3,2 km lang.
Frem til 2019 hadde veien betegnelsen fylkesvei 661 (Vest-Agder).
Xinye
Xinye (kinesisk: 新野, pinyin: Xīnyě Xiàn) er et fylke i det autonome prefekturet Nanyang i provinsen Henan i Folkerepublikken Kina. Xinye ligger sørvest i Henan; sønnenfor følger Xiangfan, som ligger i provinsen Hubei.
Befolkningen var på 719,058 innbyggere i 1999.
Administrative enheter
Storkommunene Chengguan, Waizi, Chengjiaoxiang, Wuxing, Wangzhuang, Lihepu, Shi'an, Shayan, Wangji, Xindianpu, Shangzhuan, Qian'gaomiao, Wangji
Rodrigo Santoro
Rodrigo Santoro (født Som Rodrigo Junqueira dos Reis Santoro, den 22. august 1975 i Petrópolis, Rio de Janeiro) er en brasiliansk skuespiller. Han er av italiensk og portugisisk avstamming.
Hans første store rolle kom på kino-produksjonen i 2001, med filmen Bicho de Sete Cabeças (Brainstorm) fra det brasilianske regissøren Lais Bodansky. På slutten av filmen, fikk han stående applaus fra publikum. Han fikk rollen som den mannlige hovedrollen i Abril Despedaçado (Bak solen), som var en av de nominerte for beste utenlandske film i 2002 under Golden Globe Awards. Han hadde en rolle i 2003 i filmen Hector Babenco Carandiru, der han spilte en transeksuell fange kjent som Lady Di.
Han begynte å få jobbe innen reklamebransjen da han dukket opp i en kommersiell kampanje med Gisele Bündchen i 2002. Han spilte også den mannlige hovedrollen den 3 minutter lange reklamefilm for Chanel, regissert av Baz Luhrmann, sammen med Nicole Kidman i 2004. I 2006 sluttet Santoro seg til serien Lost som en av de overlevende fra Oceanic Flight 815, der han spilte karakteren Paulo. Hans karakter i denne serien ble drept i episoden "Exposé".
Santoro fikk rollen som den persiske keiseren Xerxes I i filmen 300, basert på Frank Millers tegneserie med samme navn, i 2007. Denne rollen hadde mange spesielle krav, som for eksempel intensiv trening for å klare de fysiske kravene. Han måtte også gjennom en fjerning av alt hans kroppshår, først ved hjelp av voksing, og deretter ved barbering da voksingen ble for smertefull. Hans øyenbryn ble beholdt intakt i første omgang, men dekket over med protetikk og trukket i stedet for å bli barbert. Santoro var den første brasilianske skuespilleren som noensinne har blitt nominert til en MTV Movie Awards innen kategorien for beste skurk. Imidlertid vant han ikke denne prisen, og den ble gitt til Jack Nicholson for hans rolle i filmen The Departed.
Til tross for sin suksessrike internasjonale karriere, har Santoro sagt han ikke ønsker å flytte til Los Angeles og han ønsker å fortsette å bo i sin hjemby Rio. Han praktiserer meditasjon og idrett når tiden tillater dette, er en fan av musikkgruppa The Doors og han liker å lese William Shakespeares verker. Hans favoritt-skuespillere er Robert De Niro og Al Pacino. I 2008 deltok han under den britiske Soccer Aid som samlet inn penger for veldedighetsprosjekter arrangert av UNICEF. Han har hatt et forhold til make-up artist Vanessa Berigo.
Oroses II av Partia
Oroses II av Partia var en tronpretendent til det partiske imperiet om lag 190. Han er ukjent for historien med unntak av myntene han gav ut. Dateringen tyder på at han gjorde opprør mot Vologases IV mot slutten av hans lange regjeringstid, men at han ikke var i stand til å stå imot Vologases V. Mynter ble framstilt i Ekbatana, så det kan hende at han kontrollerte Media.
CROWS
CROWS står for Common Remotely Operated Weapon Station og er et våpenprogram som brukes av den amerikanske hæren. Hensikten med programmet er å få en felles fjernstyrt våpenstasjon på en rekke forskjellige, pansrede kjøretøyer som tidligere hadde flere forskjellige løsninger fra forskjellige fabrikanter.
CROWS I ble levert av amerikanske Recon Optical.
CROWS II ble tildelt norske Kongsberg Protech Systems i august 2007, en kontrakt på 8 milliarder norske kroner som omfattet levering av våpenstasjoner, utstyr og opplæring over en periode på fem år. KDA leverer fra før våpenstasjonen Protector RWS til den amerikanske hæren for bruk på Stryker pansrede personellkjøretøy.
Kongsberg har jevnlig blitt tildelt nye CROWS kontrakter fra den amerikanske hæren, og har per oktober 2022 levert over 18 000 systemer til dem.
Fylkesvei 945 (andre betydninger)
I Norge finnes fylkesvei 945 i de følgende fylkene:
Aleksandr Mogilnyj
Aleksandr Gennadijevitsj Mogilnyj (russisk: Александр Геннадиевич Могильный, født 18. februar 1969 i Khabarovsk) er en tidligere sovjetisk/russisk ishockeyspiller. Han var aktiv fra 1986 til 2006. Han spilte 990 kamper i NHL for klubbene Buffalo Sabres, New Jersey Devils, Vancouver Canucks og Toronto Maple Leafs. Han ble olympisk mester i 1988 med Sovjetunionen og vant VM-gull i 1989. Han vant også Stanley Cup med New Jersey Devils i 2000.
Passions, He Had Three
Passions, He Had Three er en amerikansk stumfilm fra 1913, regissert av Henry Lehrman.
Handling
Henry er en stor, feit landsby-gutt med tre lidenskaper: Han liker egg, melk og kvinner. Han stjeler eggene fra Fuglerede, suger ut innholdet og fyller deretter skallene med vann. Når familien setter seg for å spise frokost og skallene blir knust, blir det Henry har gjort oppdaget. Bonden Jones plasserer deretter en stor bjørnefelle, dekket med halm for å skjule den, i nærheten av fuglereirene. Henry legger merke til at dette blir gjort, men sier ingenting.
Familien eier en ku som de kaller Loretta, men kua ser plutselig ut til å ha blitt tørr. Henry forteller aldri at han har vært på hemmelige besøk hos Loretta med sin egen kopp. Samtidig er Henry forelsket i den vakre Jenny Brown. Men det dukker også opp en konkurrent om Jennys hjerte. Henry lokker ham til den skjulte bjørnefellen i nærheten av fuglereiret, og skyver ham borti fellen. Beina hans blir derfor sittende fast i fellen, og Henry kan påstå at han har oppdaget egg-tyven.
Chillout
Chillout (ofte forkortet til chill eller også skrevet chill-out eller chill out) er en løst definert populærmusikk form preget av avslappende stemning og langsomt tempo. Definisjonen på ckillout har forandret seg gjennom årene.
Opprinnelse og definisjon
Det er ingen eksakt definisjon av chillout musikk. Begrepet, som har utviklet seg gjennom tiårene, refererer generelt til alt som kan identifiseres som en moderne musikk som er lett å lytte til.
Chillout har vanligvis langsomme rytmer, sampling, en "trans-lignende sound", "drop-out beats" og en blanding av elektroniske instrumenter med akustiske instrumenter. Begrepet "chillout music", opprinnelig sammenflettet med "ambient house", kom fra et område kalt "The White Room" i nattklubben Heaven i London i 1989. Der spilte DJ-ene, Jimmy Cauty og Alex Patterson som senere dannet gruppen The Orb, ambient-mikser av artister som Brian Eno, Mike Oldfield og Pink Floyd for å la danserne få et sted å "slappe av" fra den hurtige musikken på dansegulvet.
På begynnelsen av 2000-tallet begynte DJ-er i Ibiza's Café Del Mar å lage ambient mikser hentet fra jazz, klassisk, latinamerikansk og New Age artister. De kalte produktet "chillout music", og det gjenopplivet interessen fra publikum og plateselskaper.
Populariteten til chill-out utvidet seg deretter til noen spesielle radiokanaler, utendørs festivaler og utgivelsen av tusenvis av samlingsalbum som tilbyr ambient sound og "dempet" beats. Etter hvert skiftet definisjonen av chillout, bort fra ambient og inn i sin egen sjanger.
Musikkritikere på denne tiden var generelt avvisende til musikken.
Dengzhou
Dengzhou (kinesisk: 邓州; pinyin: Dèngzhōu) er et byfylke i byprefekturet Nanyang i provinsen Henan i Kina. I 2005 hadde den en befolkning på ca. 119 036.
Kulturminner
Baligang-funnstedet (Baligang yizhi, 八里岗遗址) fra sen steinalder og pagoden ved Fusheng-tempelet (Fusheng si ta, 福胜寺塔) er oppført på Folkerepublikken Kinas liste over kulturminner.
Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Chillout
Opprinnelse og definisjon
I tillegg til de artistene som allerede er nevnt er det en hel rekke artister som har beveget seg inn i chillout kategorien. Blant artister med keyboard som hovedinstrument finner vi eksempler som Air, Tangerine Dream, Jean-Michel Jarre, Vangelis, Kygo og Moby. Fløyte er også et populært instrument innen sjangeren, for eksempel Terry Oldfield og Kitaro, og harpe, Andreas Vollenweider og Loreena McKennitt, og også fiolin, Secret Garden og Vanessa-Mae.
Mer orkester basert chillout finnes også, som Craig Armstrong og Himmelsrandt.
Senay Fissehatsion
Senay Amlesom Fissehatsion (født 1995) er en eritreisk friidrettsutøver som bor i Norge og representerer Ullensaker/Kisa IL.
Han har vunnet fire NM-gull i terrengløp, halvmaraton og stafett siden 2016.
Fylkesvei 950 (andre betydninger)
I Norge finnes fylkesvei 950 i de følgende fylkene:
Lunde stasjon
Lunde stasjon ligger i sentrum av Lunde i Nome kommune i Telemark. Stasjonen ligger 177,48 km fra Oslo og 77,1 moh. Den ble åpnet i 1925, da Sørlandsbanen ble tatt i bruk frem til Lunde. Stasjonen ble fjernstyrt i 1978 og ubemannet i 1996. Stasjonen omfatter også en tømmerterminal.
Stasjonsbygningen ble tegnet av Gudmund Hoel og Ragnvald Utne og oppført i 1920. Den er i utgangspunktet av samme type som ved Gvarv og Bø stasjoner. Godshuset er signert Hoel og Ralph Werenskiold. Et velferdshus og en vedbu ble tegnet av Arvid Sundby.
Clark County (Indiana)
Clark County er et fylke i den amerikanske delstaten Indiana.
PASW (andre betydninger)
PASW kan referere til:
Speedway
Speedway (er i Europa) en motorsport der man konkurrerer med spesielle motorsykler på en rundbane.
Speedway er primært en lag-idrett. Det kjøres også individuelt eller par. I Norge består et lag av 3 utøvere. Det er 5 lag i en ligarunde.
En ligarunde kjøres etter et spesielt program godkjent av Det internasjonale motorsykkelforbundet. To førere fra hvert lag konkurrerer mot hverandre i hvert heat. Rød og blå hjelmfarge kjører mot hvit og gul hjelmfarge. Vinneren av heatet får tre poeng, andremann to, tredjemann ett og sistemann null poeng.
Sporten er offisielt 100 år i 2023. Det første verdensmesterskapet i speedway ble arrangert på Wembley i London i 1936 og Lionel Van Praag fra Australia vant.
I Norge finnes det seks klubber som deltar i Norsk Speedway Liga. Det arrangeres også et endags NM-stevne. Det er seks speedway-baner i Norge, godkjent av Norges Motorsportforbund.
Det er egne barneklasser for de under 16 år.
Idretten er organisert i Norges Motorsportforbund.
New Zealands herrelandslag i rugby union
All Blacks (de helsvarte) er navnet på New Zealands herrelandslag i rugby union. Navnet kommer fra det originale draktsettet laget spilte med: svarte skjorter, shortser og strømper.
Rugby union er nasjonalidretten på New Zealand, og All Blacks har positiv statistikk mot alle land de har spilt mot. De vant verdensmesterskapet i rugby union i 1987, 2011 og 2015, og har vunnet The Rugby Championship-turneringen (tidligere Tri Nations) flest ganger.
Kampene mot Sør-Afrika i 1976 og 1981 var ytterst kontroversielle, da Sør-Afrika var under en internasjonal idrettsboikott på grunn av apartheidstyret i landet. 26 afrikanske land nektet å delta i sommer-OL 1976 grunnet New Zealands besøk til Sør-Afrika.
Foran hver kamp fremfører spillerne haka – en maorisk krigsdans.
Deltagelse i Rugby-VM
Rød firkant markerer at de var vertsnasjon
Buckminsterfullerener
Buckminsterfulleren (også kalt fotballmolekylet) er en type karbon med formelen C60, hvor molekylene består av 60 karbonatomer i kuleform. Bindingene mellom atomene danner 12 femkanter og 20 sekskanter. Buckminsterfulleren er det minste fulleren hvor ingen femkanter berører hverandre; dette vil destabilisere strukturen.
Buckminsterfulleren har pga. sin form fått navn etter den amerikanske arkitekten Richard Buckminster Fuller som lanserte denne formen, den geodetiske kuppelen, mot slutten av 1940-tallet. På verdensutstillingen i Montréal i 1967 var USAs paviljong en slik kuppel. I 1985 arbeidet tre forskere (Harold Kroto, Robert Curl og Rick Smalley) ved Rice University i USA med å bombardere en karbonskive med laserstråler så den ble varmet opp flere titall tusen grader. Som resultat fikk de bl.a. klynger med C60-molekyler. Først i 2010 ble C60-molekylet oppdaget i verdensrommet.
Formen på C60-molekylet er også kjent fra lærfotballen.
Reinhold Lepsius
Ludwig Richard Reinhold Lepsius (født 14. juni 1857 i Berlin, død 16. juni 1922 samme sted) var en tysk maler.
Bakgrunn
Reinhold Lepsius var sønn til den berømte egyptologen Karl Richard Lepsius. Lepsius studerte for Ludwig von Löfftz og Franz von Lenbach i München. Han var bosatt i Berlin og medlem av sessesjonen der.
Maler
Lepsius var en anerkjent portrettmaler. Også hans hustru, Sabine Lepsius født Graef (1864-1942), var portrettmalerinne (oftest dame- og barneportretter). Hun var datter til Gustav Graef.
Lucknow (distrikt)
Lucknow (hindi: लखनऊ ज़िला, urdu: لکھنؤ ضلع ) er et distrikt i den indiske delstaten Uttar Pradesh. Distriktets hovedstad er Lucknow.
Demografi
Ved folketellingen i 2011 var det 4,588,455 innbyggere i distriktet, mot 3,647,834 i 2001. Den urbane befolkningen utgjør 66,20 % av befolkningen.
Barn i alderen 0 til 6 år utgjorde 11,37 % i 2011 mot 15,02 % i 2001. Antallet jenter i den alderen per tusen gutter er 915 i 2011.
Kaosterreng
Kaosterreng, eller kaotisk terreng (engelsk chaos terrain eller chaotic terrain) er et astrogeologisk begrep, brukt til å betegne planetariske flater hvor formasjoner som rygger, sprekker og sletter ser ut til å være et virvar og viklet inn i hverandre. Kaosterreng er et bemerkelsesverdig trekk ved planeten Mars og Jupiters måne Europa.
Fylkesvei 958 (andre betydninger)
I Norge finnes fylkesvei 958 i de følgende fylkene:
Wendy Boglioli
Wendy Lou Lansbach Boglioli (født 6. mars 1955 i Merrill, Wisconsin) er en amerikansk tidligere svømmer som under Sommer-OL 1976, i Montréal, var med på å vinne 4x100 m frisvømming stafett for USA. Under de samme lekene tok hun også bronsemedalje på 100 m butterfly.
Gudleik
Gudleik er et sjeldent norsk mannsnavn som var mest utbredt i middelalderen.
Etymologi
Gudleik er en norsk form av norrøne Guðleikr, som er sammensatt av guðr, «gud», og leikr, «lek».
Utbredelse
Guðleikr er ikke kjent brukt i noen runeinnskrifter fra vikingtiden, så navnet var neppe mye brukt i Norden på den tiden. Gudleik var et vanlig navn i Norge i middelalderen. Over 50 forskjellige personer med navnet er nevnt i Regesta Norvegica.
Kjente personer med navnet
Personene i listen er ordnet kronologisk etter fødselsår.
Gonerilia
Gonerilia er en slekt av glansvinger som tilhører underfamilien stjertvinger (Theclinae).
Utseende
Middelsstore stjertvinger med en forholdsvis lang, tynn stjert på bakvingen. Oversiden er gyllenbrun med mørke vingespisser, undersiden er brun med to hvite tverrstreker.
Utbredelse
Artene er utbredt i Tibet, Sichuan og Yunnan.
Tretjønn
Tretjønn eller Tretjørn, er et vann som ligger på Gimlekollen i Kristiansand. Det er oppdemmet og området brukes til rekreasjonsformål.
Samarella sonei
Arten i taksonomisk sammenheng
Nedenfor gis en oversikt over viktige slekter og arter, med angivelse av utdødde grupper (†), som alle er funnet i Tak Fa-formasjonen i Thailand og stammer fra perm.
Fylkesvei 2328
Fylkesvei 2328 går mellom Amundrud og Prestkvern i Gran.
Frem til 2019 hadde veien betegnelsen fylkesvei 54 (Oppland).
Måhornet
Måhornet er et fjell som ligger ved Måstad helt sør på Værøya, i Værøy kommune i Lofoten. Det har en høyde på 439 meter over havet og ligger på grensa mellom Måstadfjellet naturreservat i sør og vest, og Måstadfjellet landskapsvernområde i nord.
Omar Sívori
Han spilte for det suksessrike Juventus-laget på 1960-tallet, og var med på å vinne Serie A tre ganger. Han er av Pelé valgt som en av verdens 125 beste spillere. Han er i etterkant blitt kalt «1960-tallets Maradona».
Etter spillerkarrieren var han trener for flere klubber i Argentina, og var i tiden 1972 til 1974 landslagstrener for Argentina. Han døde i 2005 av bukspyttkjertelkreft.
Krapyl
Krapyl er et nedsettende uttrykk som brukes om et forkastelig, usselt kryp av et menneske, og ordet er synonymt med pakk, pøbel og utskudd. Ordet kom til dansk og norsk fra franske crapule, etter det latinske crapula (uttales med lang a i første stavelse) som betyr «rus» eller «ørske». Dette ordet var igjen et låneord fra det greske κραιπαλη (kraipale), som var dannet av καρα, «hode», + παλλειν, «å ryste». På gresk betyr ordet bakfyllebetingede hodesmerter. I dette ligger det at det tilsvarende svenske og finske ordet krapula bærer betydningen «bakfyll».
Pretty Good Privacy
Pretty Good Privacy (PGP) er et dataprogram som brukes til å kryptere og kryptografisk signere data. Programmet benytter asymmetrisk kryptografi, og er mye brukt i kommunikasjon over e-post og for å verifisere utgivelser av programvare.
PGP ble utviklet av Philip Zimmermann i 1991, og har blitt en standard for kryptering av e-post.
På grunn av USAs spesielle eksportlover ble programvaren eksportert ved at den ble trykt i en bok, satt på et fly og så scannet inn igjen i Europa.
Ironbottom Sound
Ironbottom Sound er et navn som er gitt av allierte sjømenn, fordi det sank så mange skip og fly der under kampene i 1942-43. Beliggenheter er den sørlige delen av området mellom øyene Savo, Florida og Guadalcanal i Salomonøyene. Før krigen det kalt Sealark Sound. Hvert år, på jubileumsdagen, seiler et amerikansk skip inn i dette området og slipper en krans i vannet, til minne om de som mistet livet.
Arild Hiim
Arild Hiim (født 17. august 1945 på Hønefoss i Buskerud) er en tidligere, norsk politimann, advokat og politiker (H).
Etter juridisk embetseksamen ved Universitetet i Oslo i 1972 var han politifullmektig, politiadjutant og politiinspektør ved Ringerike politikammer på Hønefoss. Han var disponent i Ringerikes Blad 1984–1987 og administrerende direktør i Berg & Sanboe og Berg Eiendom 1988–1989. Etter tiden på Stortinget har han vært advokat og rådgiver.
Hiim var formann i Nes Unge Høyre 1964–1966, formann i Buskerud Unge Høyre 1967–1969 og studieleder i Den Konservative Studenterforening 1968–1969. Videre gikk han inn i lokalpolitikken som medlem av Ringerike kommunestyre 1972–1979, formann i Buskerud Høyre 1978–1990, medlem av Buskerud fylkesting og fylkesutvalg 1980–1987 samt Buskeruds fylkesordfører 1980–1983. Hiim var innvalgt på Stortinget fra Buskerud 1989–1997, og satt i justiskomiteen og kontrollkomiteen.
John Bright (bibelforsker)
John Bright (født 25. september i Chattanooga i Tennessee, død 26. mars 1995 i Richmond i Virginia) var en amerikansk bibelforsker, forfatter av flere betydningsfulle bøker, inkludert den innflytelsesrike History of Israel (1959), for øyeblikket i sin fjerde utgave.
Bright var tett tilknyttet den amerikanske skole av bibelkritikk som ble fremmet av William F. Albright, og som søkte å forene arkeologi som et forsvar for påliteligheten av Bibelen som historisk kilde, særlig de første bøkene i Det gamle testamente.
Bright var professor emeritus av hebraisk og tolkning av Det gamle testamente ved Union Theological Seminary i Richmond. Hans 35 år lange karriere der begynte i 1940 og ble avbrutt bare av hans tjeneste som militærprest under den andre verdenskrig. Han ble pensjonist i 1975, men fortsatte som forfatter. Han hadde to sønner, Charles C. og Robert N. Hans hustru døde i 1985.
Hans navn må ikke forveksles med John Bright (1811–1889), engelsk radikal-liberal politiker som satt i den engelske underhuset.
Hikke
Hikke (latin: singultus) er en spasmisk kontraksjon i diafragma, gjerne flere ganger i minuttet. På medisinsk terminologi kalles dette «synkron diafragmatisk vibrasjon», forkortet SDF (fra engelsk synchronous diaphramatic flutter). På lekspråk vil dette si at en plutselig luftstrøm inn i lungene fører til at epiglottis lukkes og man får et «hikk» som tegn på at luftstrømmen stopper opp.
Det finnes to typer hikke: kortvarig og langvarig.
Kortvarig hikke
Kortvarig hikke er vanligst og varer normalt i noen til flere minutter. Den kan ofte utløses i spesifikke situasjoner som ved inntak av kaldt drikke, varm eller sterk mat, alkohol, ved rask spising, raping, kraftig latter eller hosting (fordi hikstingen får luft til å entre magesekken), noen situasjoner hvor en røyker og man får en unormal inhalering av tobakksrøyk, eller press på mellomgulvsnerven eller andre anatomiske strukturer.
Langvarig hikke
Langvarig hikke kan vare i flere dager. Slik hikke kan være et tegn på alvorlig sykdom, eksempelvis hjernesykdommer, forstyrrelser i elektrolyttbalansen eller strupekreft. Den må derfor undersøkes av lege, slik at man kan finne årsaken og eventuelt få satt i gang behandling. Hikken kan dempes ved hjelp av medikamenter som Nefopam.
American Cancer Society rapporterer at 30 % av pasienter som gjennomgår kjemoterapi, har hikke som en bivirkning av behandlingen.
Christian Sommerfelt (amtmann)
Christian Sommerfelt (født 6. januar 1746 på Sukkestad på Toten, død 30. mai 1811 på Toten) var en norsk embedsmann og topografisk forfatter.
Privatliv
Christian Sommerfelt var sønn av sorenskriveren på Toten, David Sommerfeldt og Benedicte Christine Hoff. Alt som ung viste Sommerfelt intellektuelle evner. Bare tretten år gammel ble han student ved universitetet i København, og 19 år gammel tok han teologisk embetseksamen (1765). Etter dette studerte han historie og geografi i Sorø.
Sommerfelt var gift to ganger, (1) i 1784 med Karen Magdalene Mandal (1764–1791) og (2) i 1793 med Anne Sophie Hagerup (1775–1849), datteren til byfogd Hagerup i Christiania. I det siste ekteskapet fikk han sønnen Søren Christian Sommerfelt, prest og botaniker.
Yrkesliv
I 1776 ble Sommerfelt ansatt i økonomi- og kommercekollegiets norske kontor. I 1779 ble han kammerråd og ble ansatt som renteskriver i Rentekammeret. Den 27. april 1781 ble han amtmann i Kristians amt, som da ble opprettet ved at det store Oplandenes Amt ble delt i to, Kristians amt og Hedemarkens amt. I sin embedsperiode bodde på han på Sukkestad på Toten, den gård hvor han var født og som han selv eide.
Sommerfelt var også en produktiv forfatter, og skrev bl. a. i 1776 Geographie – en lærebok i geografi som ble brukt i skolen i årevis. I 1790 utga han Efterretninger angaaende Christians amt, som var en del av opplysningstidens topografiske litteratur.
I 1955 ble det reist en minnestøtte over ham på Toten.
Amy Cashin
Amy Cashin (født 28. juli 1994) er en australsk friidrettsutøver som konkurrerer i hinderløp.
I 2021 representerte hun Australia på øvelsen 3000 meter hinder under Sommer-OL 2020 arrangert i Tokyo der hun løp forsøksheat, men kvalifiserte seg ikke til finalen.
Roy N. Wetterstad
Roy Nettum Wetterstad (født 22. mars 1963 i Kongsberg i Buskerud) er en norsk politiker (FrP). Han ble innvalgt på Stortinget fra Buskerud i 1993. Han var vararepresentant i perioden 1989–1993.
Wetterstad var uavhengig representant fra 3. mai 1994.
The Paymaster’s Son
Handling
Silas Burton har en sønn John - som er løytnant - samt datteren Ethel. Oberst Randall har en sønn, Richard, som Ethel er forelsket i. Faren hans ønsker at han skal begynne ved college, men Richard overbeviser Ethel til å stikke av sammen med ham. For å få tak i mer penger stjeler Richard penger, men dette blir oppdaget av John Burton.
Richard advarer Burton om at hvis han avslører sannheten, kommer han til å skyte Burton. Silas tror derfor at hans egen sønn er en tyv, og fornekter ham. Richard sniker seg vekk fra området, og reiser sin vei sammen med Ethel. Men de opplever en rekke komplikasjoner, og John tar snart opp jakten på de to rømlingene.
Åsa Kjerstine Kjølberg Moen
Hennes politiske engasjement kom tidligere til uttrykk i Sosialistisk Ungdom, der hun har hatt vervet som leder for Sør-Trøndelag SU. Før hun ble valgt som leder i Ungdom mot EU hadde hun vært lokallagsaktivist, landsstyrerepresentant og fra 2013 sentralstyremedlem og siden generalsekretær i organisasjonen.
Oppdalen kapell
Oppdalen kapell er en langkirke fra 1914 i Lunner kommune i Viken fylke.
Byggverket er i tømmer og har 130 plasser.
Digitalt orgel fra Allen Organ Company LLC, USA, bygget i 2021.
Bleak House
Bleak House er en roman av Charles Dickens, først utgitt i tjue episoder i hefteform fra mars 1852 til november 1853. Den inneholder et svært omfattende og komplekst rollegalleri, samt en absurd satire over byråkratiseringen i det juridiske embetsverket. Et sentralt punkt i romanen er en enormt langvarig arverettstvist som har dype konsekvenser for alle berørte parter.
Glasialgeologi
Glasialgeologi er en disiplin nært beslektet med kvartærgeologi og handler i hovedsak om isbreenes dynamikk, isavsmeltinger og hvordan isbreene beveger seg og former landskapet gjennom erosjonsprosesser. Gjennom studier av iskjerner kan glasialgeologer også si mye om hvordan og hvorfor klimaet har endret seg gjennom de siste hundre tusen år.
Bleak House
Handlingsreferat
Jarndyce and Jarndyce er en uendelig rettssak i Court of Chancery, som gjelder flere testamenter og mottakerne av arv. Men arven blir gradvis fortært på grunn av saksomkostninger. Sir Leicester Dedlock og hans kone Honoria bor på eiendommen hans i Chesney Wold. Lady Dedlock skal være begunstiget i en av testamentene. Når hun hører på opplesningen av en advokat, Tulkinghorn, kjenner hun igjen håndskriften på papiret. Dette påvirker henne så mye at hun nesten besvimer, noe som Tulkinghorn legger merke til. Han sporer mannen som lagde kopien, kjent som "Nemo" i London. Nemo har nylig dødd, og den eneste personen som identifiserer ham er en fattig hjemløs gutt ved navn Jo, som bor i en spesielt dyster og fattigdomsrammet del av byen kjent som Tom-All-Alone ("Nemo" er egentlig latin for "ingen")
Samtidig vokser Esther Summerson opp hos frøken Barbary. Men når frøken Barbary dør, blir John Jarndyce oppnevnt som verge for Ester. Han gir advokat Kenge ansvaret for Esthers fremtid. Esther flytter sammen med ham til eiendommen Bleak House. Jarndyce tar seg også av Richard Carstone og Ada Clare (som begge er hans fettere) og de er begunstigede i en av testamentene det dreier seg om i Jarndyce and Jarndyce. Deres verge er en begunstiget i et annen testamente, men de to testamentene står i konflikt.
Deilig er jorden (TV-serie)
Deilig er jorden er en norsk livssynsserie Sunniva Gylver som gikk på TV 2 i 1997. Med seg hadde hun Espen Sletner, som utfordret folk med spørsmål om tro og tvil, kjørende i sin drosje på sene kvelder i hovedstaden.
Om serien
Konseptet gikk ut på at Gylver inviterte gjester «hjem» til seg for å snakke om alt fra fordommer, til tro, tvil og det kristne budskap. «Deilig er jorden» var en flerkameraproduksjon, med et studio innredet som en leilighet. Serien etterfulgte den suksessfulle livssynsserien Nåde den som tror.
Den «gode samtalen» fikk mye rom i programmet. Programmene var temabasert, og i løpet av serien fikk hun besøk av gjester som snakket om tilgivelse og forsoning, engler, spisevegring, helbredelse, om å komme til tro og himmel og helvete, for å nevne noen. Av og til var det besøk av kjente mennesker, men først og fremst var dette et program med vanlige folk. Sentralt i programmet sto dagboken, hvor Sunniva satte tema for programmet, og fikk lov til å mene noe rundt de forskjellige gjestene og temaene.
Adorf (Erzgebirge)
Adorf er en del av kommunen Neukirchen, sørvest for Chemnitz i Direktionsbezirk Chemnitz i den sørlige delen av Fristaten Sachsen.
Frem til 1. januar 1999 var Adorf en selvstendig kommune. Fra 1990 til 1994 var den en del av Landkreis Chemnitz og fra 1994 til 1998 en del av Landkreis Stollberg.
VM i Ironman 70.3 2009
VM i Ironman 70.3 2009 (verdensmesterskapet i Ironman 70.3) ble arrangert i Clearwater i Florida i USA i 2009.
Ironman 70.3 er en halv Ironman, altså 1.9 km svømming, 90 km sykling og 21.1 km løping.
Chryse Planitia
Chryse Planitia er en større slette på Mars nær det østre av Valles Marineris. Viking 1-landeren landet i området og viste en overflate dekket med løs, rød sand og en større mengde blokker lagd av basalt lava. Chryse Planitia er sannsynligvis et gjenfylt nedslagsbasseng; et større antall av fremstående kanaler leder til regionen. Disse kanalene springer ut fra den østlige enden av Valles Marineris og er sannsynligvis gravd ut av noe flytende. Altimetri og bilde tatt av blant annet Mars Global Surveyor peker sterkt mot at hele regionen fra Chryse til den østlige enden av Valles Marineris var oversvømt på et tidligere tidspunkt.
Stortokyo
Stortokyo er et område i Japan, som består av største delen av prefekturene Chiba, Kanagawa, Saitama og Tokyo (som står i sentrum). På japansk blir det kalt ved flere navn, for eksempel Tokyo-ken, Shuto-ken og Itto Sanken, eller det som er mest brukt, Minami-Kanto (Sør Kanto). thumb|right|350px|Tokyo og omegn sett fra [[Tokyo Tower]]
I 2005 var folketallet anslått å være 35 327 000 innbyggere, noe som gjorde det til største storbyområde i verden. Ettersom størrelsen er omtrent 13 500 km², betyr det at tettheten er 2 617 personer/km². Stortokyo er nummer to i verden hva angår bebygd jordflate, nemlig 7 800km² (bare New York-området er større med sine 8 700 km²).
Jyrki Katainen
Jyrki Tapani Katainen (født 14. oktober 1971 i Siilinjärvi) er en finsk politiker for Samlingspartiet. Han var Finlands statsminister fra 22. juni 2011 til 24. juni 2014. Katainen var fra 2014 til 2019 EU-kommissær og medlem av Juncker-kommisjonen.
Utdanning og privatliv
Katainen er født og oppvakst i Siilinjärvi i landskapet Norra Savolax i Finland. Katainen er utdannet magister i samfunnsvitenskap fra Tammerfors universitet. Jyrki Katainen har to barn: Saara (født i 2005) og Veera (2009). I tillegg til finsk, snakker han flytende engelsk, fransk og svensk.
Karriere
I 1999 ble han innvalgt i Riksdagen for Samlingspartiet og har har siden blitt gjenvalgt ved hvert riksdagsvalg fram til oppnevnt som EU-kommissær. Katainen ble i 2001 nestleder i Samlingspartiet og var partiets leder i perioden 2004-2014. Før han ble statsminister var Katainen fra 2007 finansminister og visestatsminister i Matti Vanhanens og Mari Kiviniemis regjeringer. Katainen ledet en koalisjonsregjering bestående av Samlingspartiet, Socialdemokraterna, Vänsterförbundet, De gröna, Svenska folkpartiet og Kristdemokraterna. Katainen ble i 2014 foreslått som EU-kommissær og medlem av Juncker-kommisjonen. 14. juni 2014 ble overlot han ledervervet i Samlingspartiet til Alexander Stubb. Han gikk av som Finlands statsminister 24. juni 2014, for å bli Finlands EU-kommissær og Kommissær med ansvar for økonomi- og valutaspørsmål i Juncker-kommisjonen.
Algers kasbah
Algers kasbah (på fransk Casbah d'Alger, etter det arabiske qasbah, قصبة, citadel) er gamlebyen i Algeries hovedstad Alger.
Navnet kasbah brukes generelt om det murinnhegnede citadellet som finnes i mange nordafrikanske byer.
I Algers kasbah finnes restene av et citadell, en gammel moské og et palass i osmansk stil. Gamlebyens byplan med de opprinnelige kvartalene er også bevart.
Casbah
29. serierunde i OBOS-ligaen 2020
Kampfakta
'''Lørdag 28. november''' <div id="Tromsø v Ranheim"> '''Søndag 6. desember''' <div id="HamKam v Lillestrøm"> '''Mandag 7. desember''' <div id="KFUM v Øygarden"> <div id="Stjørdals-Blink v Raufoss"> <div id="Ull/Kisa v Sogndal"> <div id="Åsane v Strømmen">
Tonga under Kortbane-VM i svømming 2016
Tonga deltok under Kortbane-VM i svømming 2016 i Windsor, Ontario i Canada fra 6. - 11. desember 2016.
Jenna Johnson
Jenna Leigh Johnson (født 11. september 1967 i Santa Rosa, California) er en amerikansk tidligere svømmer som under Sommer-OL 1984, i Los Angeles var med på å vinne gullmedalje på 4x100 m frisvømming stafett for USA. Under de samme lekene tok hun også sølvmedalje på 100 m butterfly. Under langbane-VM 1986, i Madrid, tok hun tre sølvmedaljer på 100 m frisvømming, 4x100 m frisvømming og 4x100 m medley stafett. I tillegg har Johnson to gullmedaljer fra sommer-Universiaden 1985, i Kobe, samt fire gullmedaljer, en sølvmedalje og to bronsemedaljer fra Panamerikanske leker i perioden 1985–1989.
Gøy på landet
Gøy på landet kan vise til:
Woodbridge (Connecticut)
Woodbridge er en by i New Haven County i Connecticut i USA med cirka 8 983 innbyggere (2000).
Den ligger nordvest for New Haven og tilhører tildels denne byens tettbygde område som har over 500 000 innbyggere.
Joe Tracini
Han er best kjent for sine roller i BBCs komedie-serie Coming of Age, Boomerang og fra komiserien My Spy Family. Han trente til å bli profesjonell skuespiller fra Italia Conti Academy of Theatre Arts i London, hvor han fullførte en National Diploma i Performing Arts, tidlig i 2007.
Hans mange teater-opptredener inkluderer en rekke roller, senest som karakteren Peter i pantomime-versjonen av historien om Peter Pan både på Churchill Theatre i Bromley i julen 2007. og senere på Beck Theatre på Hayes i julen 2008. Dette siste året, dukket Tracini opp i Askepott på The Hawth i Crawley i 2009, og hans opptredener ble godt mottatt og har fått gode kritikker fra publikum.
I tillegg til å være skuespiller, er Tracini også en magiker, og han har interesse for magi siden han var 2-3 år gammel. I 2003 mottok han tittelen "British Junior Magical Champion", som han vant i Blackpool Opera House foran 3000 internasjonale magikere. Samtidig vant han også tittelen «Mest lovende komedie-skuespiller» for 2003.
Jahnsdorf (Erzgebirge)
Jahnsdorf er en kommune i Erzgebirgskreis, sørvest for Chemnitz i Direktionsbezirk Chemnitz i den sørlige delen av Fristaten Sachsen. Kommunen hadde 5 683 innbyggere den 31. desember 2010.
Samarella viscusforma
Samarella viscusforma er utdødd art innenfor slekten Samarella av krepsdyr fra perm-perioden. Slekten er inntil videre direkte plassert i ordenen Palaeocopida innen muslingkreps. Denne ordenen består av bare to nålevende arter og et antall utdødde arter, funnet i Thailand. Hele gruppen lar seg vanskelig klassifisere fylogenetisk og taksonomisk. Det er mulig at ordenen bør plasseres som en av tre ordener i underklassen Podocopa, men det er også mulig at den bør plasseres direkte under muslingkrepsene som en helt selvstendig undergruppe.
Fozia Hashim
Fozia Hashim er tidligere leder av den eritreiske høyesterett. Hun er en muslimsk kvinne og i 1993 ble utnevnt til stillingen som justisminister. Som justisminister er hun ansvarlig for omorganiseringen av rettssystemet og utarbeidelsen av en ny juridisk kode. Alle proklamasjoner og juridiske bestemmelser er utvalgte av henne. Under hennes ledelse har samfunnets domstoler valgt sine magistrater.
Dearborn County
Dearborn County er et fylke i den amerikanske delstaten Indiana.
Improvisert skytevåpen
Improvisert skytevåpen (ofte omtalt som en "zipgun") betegner et skytevåpen som er laget av en som ikke er våpenmaker. Improviserte skytevåpen produseres gjerne av gjenstander som er lett tilgjengelig og som er rimelig.
De fleste land (deriblant Norge) har lover som regulerer produksjon, salg og besittelse av skytevåpen og ammunisjon, hvilket betyr at improviserte skytevåpen oftest er ulovlig produsert.
Fylkesvei 990 (andre betydninger)
I Norge finnes fylkesvei 990 i de følgende fylkene:
Asteras Tripolis FC
Asteras Tripolis, gresk: Αστέρας Τρίπολης (stiftet 26. mars 1931) er en gresk idrettsklubb fra Tripoli på halvøya Peloponnes.
Venceslau Brás Pereira Gomes
Venceslau Brás Pereira Gomes (født 26. februar 1868 i São Caetano da Vargem i Minas Gerais, død 15. mai 1966 i Itajubá), var en brasiliansk politiker og Brasils niende president, i årene 1914–1918.
FIFA 100
FIFA 100-listen ble offentliggjort den 4. mars 2004 i London i anledning av FIFAs 100-årsjubileum.
Fylkesvei 90 (andre betydninger)
I Norge finnes fylkesvei 90 i de følgende fylkene:
Peeping Pete
Handling
Pete spionerer på naboens kone gjennom et av de små hullene i et gjerde. Men naboen (spilt av Ford Sterling) legger merke til hva Pete holder på med, og jager ham over hele byen.
Og både byens lensmann, og resten av familien hans, følger etter dem.
A/S Storebæltsforbindelsen
A/S Storebæltsforbindelsen er et dansk aksjeselskap som er eiet av Sund & Bælt Holding A/S, som igjen er eiet av den danske stat. Selskapet benytter også navnet A/S Storebælt.
A/S Storebælt er den formelle eier av Storebæltsbroen. Selskapet står dessuten for den tekniske drift og vedlikeholdelse på Storebæltsbroens såvel veianlegg som jernbaneanlegg.
Utover eierskapet til Storebæltsbroen er selskapet eier av de fire fergehavnene i Odden, Ebeltoft, Spodsbjerg og Tårs. Selskapet er likeledes eier av vindmølleparken nord for Sprogø.
A/S Storebælt har ikke medarbeidere ansatt, men får dekket sitt behov for arbeidskraft gjennom en avtale med morselskapet Sund & Bælt Holding A/S, som stiller medarbeidere til rådighet. Hovedparten av Sund & Bælts 114 ansatte (2013) er beskjeftiget med Storebæltsbroen.
Selskapet hadde i 2013 driftsinntekter på 3,5 milliarder kroner og et overskudd før skatt på 744 millioner kroner. Den samlede gjeld i selskapet, som i det vesentlige vedrører anleggsomkostningene vedrørende Storebæltsbroen, utgjorde den 31. desember 2013 30,7 milliarder kroner.
Platychelus
Platychelus er en slekt av biller som hører til familien oldenborrer og har larver som eter planterøtter.
Utseende
Små, mørke, sterkt hårete oldenborrer.
Utbredelse
Slekten er utbredt i Afrika, de fleste av artene lever i det sørlige Afrika.
Svindlere i paradis
Svindlere i paradis (originaltittel: Trouble in Paradise) er en amerikansk romantisk komedie fra 1932 regissert av Ernst Lubitsch med Miriam Hopkins, Kay Francis og Herbert Marshall i hovedrollene.